Benedict Vilakazi kan blive AaBs anden sydafrikaner. - Det er korrekt, at vi har snakket med hans klub Orlando Pirates, og det ser ud til, at vi sagtens kan nå til enighed om en overgang, hvis det bliver aktuelt" siger Jakobsen til TV 2 Sporten. AaB spiller søndag den første kamp i Toto Cuppen mod FC Honka Espoo i Finland. Her er sydafrikaneren under ingen omstændighederne med. - Vi skal først se Vilakazi til prøvetræning, og der kan let gå et par uger, før hans visum er på plads, siger Lynge Jakobsen til TV2/Sporten. Den kun 160 cm høje Vilakazi, der i øjeblikket optræder for Orlando Pirates, er noteret for 28 landskampe. Sidste år var han tæt på at skifte til svenske Djurgården, men en voldtægtsanklage, som siden blev frafaldet, forpurrede det skifte, hvilket nu kan vise sig at blive AaB's held. - Vi er så langt, at hvis vi mener, at vi gerne vil have Vilakazi, så kan vi også få det, fastslår Lynge Jakobsen.

Referat:
Den sydafrikanske landsholdsspiller Benedict Vilakazi kan være på vej til AaB. Det bekræfter AaBs sportsdirektør Lynge Jacobsen overfor TV2/Sporten.